rlitschk/wikidir huggingface dataset:
D´Lex Baiuvariorum (a Lex Baiuwariorum, Lex Bajuvariorum oda Lex Baivariorum) is a Saumlung fum bajuwarischn Schdaumesrecht aus da Zeid fum 6tn bis 8tn Joahundat, wo de Gsez und Rechtsfoaschriftn de unta de Bajuwarn goidn haum mid da Haund auf Peagament aufgschrim woan san. D'Lex Baiuvariorum is auf Lodain gschrim woan und hod dazwischn a boa geamanische Weata drin, de Oidboarisch han. In deara Zeid entschdengan in de faschidanen Regionen fum ehemoling Römischn Reich iwaroi Aufzaichnungen fu de Rechtsdradizionen fu de geamanischn Foiksgrupn, de jez in deara Gegend lem. So gibts nem am Bajuwarngsez a nu de Lex Burgundionum fia de Buagunda, d'Lex Salica fia de salischn Fraunkn, d'Lex Alamannorum fia d'Alemanen oda a d'Lex Thuringorum fia de Thüringa. Fia d'Romanen, de oft waida in da söbn Gegend glebt haum, hod noch wia foa s'römische Recht goidn, so wias aus da Zeid fum Römischn Reich aufgschrim und iwalifat woan is und Rechtsschdraidigkaidn zwischn zwoa Röma han waida nochn ofizieln remischnRecht fahaundlt woan. De Barbarn und faschidanen Geamanen haum bis zu deara Zeid eanare Schdraidigkaidn maistn nochn de Rechtsdradizionen fu eanam Schdaum untaranaunda ausgmocht. Das de Gsez in deara Zeid auf oa Moi aufgschrim wean, is a a Fasuach, das ma des
Schwammal oda Schwammerl is da boarische Nam fia Puiz (dt.: Pilz(e)). Gmoant is domid owa in da Regl nua da Fruchtkeapa vo grosse Puiz und ned da gonze Puiz im biologischn Sinn. In Eiropa gibt's Stucka fimf- bis zehadausend vaschiedne Artn vo Schwammal. Vui san winzig kloa owa trotzdem wichtig, wia de Hepfa fia's Bia und'n Doag oda as Penicillin gega Kranggheitn - oda gsundheitsgfährli wia da Hausschwamm oda da Schimme (Grabwe). Brocka und essn tuad ma nua bstimmte grouße Schwammal. De wean in zwoa Haptgruppn eihteit: De Ständaschwammal und de Schlauchschwammal. Zum Ausanandakenna vo de Schwammal gibt's an Hauffa Merkmoi, de ned nua biologisch-wissnschoftle interressant san, sondan aa fia an jedn Sammla a grouße Bedeitung hom. A guads Dutznd davo is so gifte, dass ma davo varrecka ko. Des gscheade dabei is, dass de so gnennte "Schwammalvagiftung" oa, zwoa Schtund nachdems'd as gessn hosd scho auftredn ko, oba aa eascht am naksten Dog oda manchmoi sogor aa eascht zwoa Wochan spoda. Des hängt vo da jeweilign Art ob, desd dawischt host. Bei mehrane Dutzend Artn fangst da a leichte Vagiftung ei. Des hoasd, dia werd schlecht, du hosd a saubas Schädlwä und/oda an Durchfoi. Aussadem gibt's aa no a
Corbeta Uruguay is a Außnpostn vum argentinischn Militäa auf de Südlichn Sandwichinseln gwen. De Basis is 1976 bei Port Faraday auf da Morrell-Insl errichtet woan, und zwoa auf Befehl vu da dozumolign Militärjunta vu Argentinien, de wos daduach ian Aunspruch auf de britischn Territorien im Südatlantik deitlich mochn hod woin. De Basis is daunn 1978 vu de Britn entdeckt woan, oba ma hod bis 1982 vasuacht, a diplomatische Lösung duachiz'drucka. Corbeta Uruguay is bis zum 20. Juni 1982, im letztn Tog vum Falklandkriag, unta argentinischa Vawoitung blim. Nochdem d'britische Armee de Falkland-Inseln wieda unta ia Kontrolle brocht hod, homs a Kaumpftruppm noch Süd-Thule gschickt, damit de duatige Präsenz vu de Argentinia beendet wiad. Nochdem si d'argentinische Garnison ergem hod, is s'gaunze Personal aus Port Faraday oozong woan und de Stazion is bis zua Zastörung vu da Royal Navy im Dezemba 1982 unbemaunnt blim. Im Valauf vu dera Akzion hom de Leid mitkriagt, dass da Union Jack am Fahnenmast vu da Garnison durch d'Flaggn vu Argentinien ersetzt woan is. Da Naum vu dera Stazion erinnat an d'Korvettn Uruguay, mit dea 1903 da Otto Nordenskjöld und seine Leid vu da antarktischn Hoibinsl in da Nähe vu da heidign Esperanza-Basis grettet woan is.
Da Anthony Robert Rowley (* 22dn Juli 1953 in Skipton, Yorkshire) is a britischa Schbrochwissnschoftla und Dialektfoascha dea heit Brofessa fia Geamanistik auf da Ludwig-Maximilians-Univeasidet z Minga is. Ea hod fü iwa d'boarischn Dialekt gfoascht und gschrim und is a da Schef fu da Mundoatfoaschungskomission fu da Boarischn Wissnschoftlichn Akademi. Nochdem a in Skipton in da Schui woa is a 1971 zan schdudian noch Reading gaunga. Doat hod a daun 1975 a sein Betschela (B.A.) an da University of Reading gmocht. Fu 1975 bis 1977 is a ois Ausdauschschdudent noch Rengschbuag kema und is doat zan easchdn Moi gscheit min Boarischn in Kondakt kema. Fu Rengschbuag hod a schbeda noch Bairait gwegslt und hod doatn 1981 sein Dokda (Doctor philologiae) gmocht. Im 87ga Joa hod a habilitiad und is Brofessa in Bairait woan, wo a bis ins 88ga aini a untaricht hod. Im 1988ga Joa is a daun in Minga Schef fu da Mundoatfoaschungskomission fu da Boarischn Wissnschoftlichn Akademi woan, de unta aundam a s'Boarische Weatabuach (BWB) aussa gibt, fu dem dawai owa eascht a boa Tei feati han. Said deara Zeid hod da Rowley Anthony fü wissnschoftliche Oawatn iwa de faschidanen Variantn fum Boarischn gmocht und iwa sei Foaschung
Da Jordanes (auf Lodain Iordanis gschrim) woa a ostremischa Geleata, Beaumta und Gschichtsschreiwa im 6tn Joahundat. Fu eam han zwoa Biacha iwalifat, de a wichdige Beleg fia d'Gschichtsfoaschung fu deara Zeid han. Ea zitiad a aundane römische Text, de owa dailwais ned bis heit eahoidn han und desweng is da Jordanes oft d'oanzige Beleg de ma haum. Bsondas intressant fia d'heitige Foaschung is sei Buach Getica iwa de Gschicht fu de Gotn, in dea a zan easchdn Moi schriftlich de Bajuwarn augfiad wean. Grod des Buach is owa fu faschidane Seitn ois zwaifihofde Beleg bezaichnet woan, foa oim wai da Jordanes söwa schreibt, das a de Sochan de do drin schdengan, ned söwa dalebt hod, sondan fu am ödan Buach fum Cassiodorus ogschrim hod. Fum Jordanes seim Lem is uns ned fü bekaunt. Ea is woaschainli iagend wo am Balkan auf d'wöd kema und hod neman Lodain fu seina Zeid a nu Grichisch kina. Aus seine Biacha woas ma a, das a Kondakt zu da senatoarischn Owaschicht fum OstremischnReich ghobt hod. Befoar a seine bekauntn Biacha gschrim hod, woar a Sekretea (notarius) fu Gunthigis Baza, am hochraungign ostremischnGenaral, dea Magister militum per Traciam woa, oiso Milideafawoita fu Trakien, da Region
S' Soizkaumaguad is a Laundschoft in Östareich am Nordraund vo de Alpn. Deazeid is des Soizkaumaguad hauptsächlich a touristische Region mid 54 Gmoandn und ziagt se vo da Stod Soizburg bis zum Almtal und an Grimming. Bekaunte Orte vom Soizkaumaguad san bsundas Gmundn, Bad Ischl, St. Wolfgang, Emsee, Bad Goisern und Hallstatt. D' Laundschoft vom Soizkaumaguad ghead zu drei östarreichische Bundesländer. Da greßte Teil (72 %) ghead zu Owaöstareich (Beziak Gmundn, Bezirk Vöcklabruck), 16 %, nämlich s' Ausseerland, ghead zua Steiamoak (Bezirk Liezen - ehemoligi Expositur Aussee). Da kleanste Teil (12%) ghead zum Bundeslaund Soizbuag (Bezirk Salzburg-Umgebung). Da Naum Salzkammmergut leidt si vo de ausgeprägtn Soizvorkommen vo da Region ab. Kammergut bezeichnet a Region, de a direkta Besitz vom Landsherrn wor, in dem Foi de Habsburga. Im Umfeld da Unesco-Erklärung is da Gutteil vom Soizkaumaguad (de Gmoana Emsee, Bad Ischl, Bad Goisern, Hallstatt, Obertraun, Gosau, St. Wolfgang, Strobl und St. Gilgen) naumentlich unter Kulturerbe Salzkammergut als LEADER+-Region organisiad. Industriestandorte sand vorollem Emsee, Gmundn, Laakirchen und de Steiramüh. Hallstatt und de Gschicht mid sein Soiz Raimund Locicnik: Das Salzkammergut (Reihe Archivbilder), Sutton 2006. ISBN 978-3-86680-015-1 Stephen Sokoloff: „Goldene Wege“, Band 1, Kultur- und Naturschätze vom Traunsee bis Bad Ischl, Neu-Media 2005.
Toskira an Innkroas is a Moktgmoa an untan Innviadl a da Nohat vo Riad im Innkreis. S'hot 2403 Eiwauhna (2016) und is hibsch laundwirtschoftle prägt. Da Nám leitse wahscheinle vom oidn Wocht "Tâgedineskirchen" via Gricht o. S'gibt owa zwo Sogn, de b'hauptn, dass vo "Då is kira!" kimmt und dese min Nöwe bschefteng, wos stimmt, wei Toskira laundleiffa ah ois "Nöweloh" güt.
S´Landl woa a hisdoarische Region in Owaestareich, wo ma umara de Gegend gmoa hod de heit s'Hausrukfia'l is. Uaschbringli ged s'Woat Landl auf's Schaunbeaga Landl zruk, ana Grofschoft im heiting Owaestareich. D'Schaunbeaga (maunchmoi a Schaumbeaga od Schaumbeaga) haum bis ins 16. Joahundat aini an grossn Bsiz ghobt in da Gegend zwischn da Deana und in Hausruk und eana Schdaumsiz woa d'Buag Schaunbeag, wo heit nu d'Ruine dafau im Beziak Efading zan seng is. Zan Schaunbeaga Landl haum Tei fu de heiting Beziak Efading, Griskiacha, Wös-Laund, Feklabruk und Gmundn dazua ghead. D'Schaunbeaga han duach a Uakundn fu 1316 zan easchdn Moi schriftli iwalifat. Eana Territoarium, des se a „terra nostra" gnend haum, woa a Grofschoft mid aigenen Laundrecht und Grichtsboakaid und hod damid an bsondan Schdaund im Heazogtum Estareich ghobt. D'Schaunbeaga woan in de wichdigstn Rechtssochan neta in Kaisa diarekt untaschdö (Reichsunmittelbarkeit) und woan ned fum esdreichischn Heazog obhengi. Ob 1404 woa owa da esdreichische Heazog und da Kaisa moasdns oa und de söwe Peason ausn Haus Habsbuag, wos de Unobhengigkaid wida hoibwegs relativiad hod. Drozdem woa s'Schaunbeaga bis in 16. Joahundat relatif aingschdendi und woa a so wos wia a Bufaschdod zwischn in habsbuagischn Estareich und Bayern und a zan
D´Schbrochinslfoaschung is a Teigebid fu da Foikskunda oda a da Geamanisdik und bscheftigt si mid da Eafoaschung fu Schbrochinsln, de in aundare Lenda san und doat kloane Schbrochmindahaitn büdn. Fias Boarische is foa oim de Eafoaschung fu kloane Regionalschbrochn und Dialekt intressant de mim Boarischn fawaunt san oda uaschbringli fu doat hea keman. (Schau aa Boarische Schbrochinsln) D'Schbrochinslfoaschung is im schbadn 19tn Joahundat entschdaundn und laida oft ned neta aus wissnschoftliche Motif aussa bedrim woan, sondan fia politische Zwek insdrumentalisiad woan. Bsondas brisant woa do da Nazionalidetnkonflikt im Habsbuagareich und schbeda zwischn den seine Nochfoigeschdotn um de neichn Grenzn, de oft an da Schbrochgrenz zong woan san, oft owa a ned. De Leit in de Schbrochinsln söwa woan da grossn Politik oft wuascht und san maisdns zan Schlus a de Aungschmiadn gwen. D'Schbrochinslfoaschung is in da zwoatn Höftn fum 19tn Joahundat aus da Foikskunde (Volkskunde) aussa in Deitschlaund entschdaundn. In deara Zeid is fü driwa dischgriad woan, wos a Nazion ausmocht Es gibt natiali auf da gaunzn Wöd dausnd faschidane Schbrochinsln und kloane regionale Schbrochmindahaitn, de linguisdisch oft recht intressant san. De foigendn Wissnschoftla woan wichdig bai da Eafoaschung fu de Schbrochinsln, de oide Foamen fum Boarischn konsavian und uaschbringli
Eiterfeld is a Gemeinde in Hessn. Es liagt zwischn Fulda und Bad Hersfeld. Eiterfeld hod 7538 Oawohna. Wichtiges Baudenkmoi is de Burg Fiasteneck aus dem 13. Jahrhundert, darin is heid a Akademie. Gemeinde Eiterfeld Akademie BURG FÜRSTENECK Commons: Eiterfeld – Oibum mit Buidl, Videos und Audiodateien
Da politische Beziak Gmundn im Traunviatl is da am sidlichstn glenge Beziak vo Owaöstareich. Im Noadn grenzt a an de Bezirke Vecklabruck und Wös-Land, im Ostn an Kiachdorf a.d. Krems, im Siidn an steirischn Beziak Liazn und im Westn an de drei Soizbuaga Beziake St. Johann/Pongau, Hallein und an Beziak Soizbuag Umgewung. Da Beziak Gmundn gliedat se in insgesamt 20 Gmoana, davo 3 Städt. (olle Eihwohnazoihn mit Staund vom: 1. Jenna 2016) Thomas Bernhard, Leopold Engleitner
Sidtiroul is, amtle: Autonome Provinz Bozn-Sidtiroul, bis 1972 Tiroler Etschland, (Italienische Sproch|ital.: Alto Adige (des kimmp vun der Zeid vun Faschismus: "Provinz om Ourlaf fa dr Etsch, dåher a 'Hochetsch') noch'n Vourbild vun Napoleon. Di Ibersetzung Sudtirolo weart heit ober olleweil mear gebrauchd) ladinisch: Südtirol, zåmmn mit dr Autonomen Provinz Treant (Trentino) buid's di Autonoume Regioun Trentino-Sidtiroul in Noadn vun Italien. Di Sidtiroula sein a deitschsprochige Mindrhait in Noaditalien mid an boarischn Dialekt. Di Låndeshaptstådt vun Sidtiroul isch Bozn. Insgsåmt hod Sidtiroul 116 Gmoana (-->Gmoana vo Sidtiroul). Di Meahhait vun dr Bevejkarung isch deitschsprochig. Di Walschn lebn foscht lei in di groaßn Städt Bozn (75%), Meran (45%), Brixn und Leifos. Di Ladiner lebn in Teler vun di Doulomitn, af Sidtirola Seitn es Gredner- und es Gadertoi (Badiotntoi). Di drei Språchgruppn hobn ihmene eigenen Zaitungn, Feansiahn und Radiosendr. Da RAI-Senda Bozn isch s deitsche Feansehn vo RAI, dr effentli rechtlichn Feansiahnanstålt vun Italien. Sidtiroula kennen di Programme fan ORF, ZDF, ARD, SFDRS empfångn. Di moaschtn hobn derzua no Satellitnfeansehn, um olle ondan deitschn Programme z empfången. A olle groaßn Zeidunga aus Deitschland und Eschtareich kriag man in Sidtiroul z kaffn. Di gånzn Dialekte vun Sidtiroul weadn "Sidtiroulerisch" gnonnd und sein sidboarische
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Andorra is a unobhängiga Kloastoot in Europa und befindt se in de estlichn Pyrenäen zwischn Spanien (Katalonien) und Fraunkreich (Pyrenees-Orientales). Andorra is 1278 gründt woan und is heitztog flächnmäßig da greßte vo de sechs eiropäischn Zwergalstootn. Es is des oanzige Laund vo da Wöd, bei dem zwoa ausländische Aumtsträga de Funktion vum Stootsowahaupt ham (da Bischof vo Urgell und da President vo Frankreich, da François Hollande). Andorra is a Wintaspoat und a Steuaoasn. Weng seina Loge gibts in Andorra a relativ frischs Gebirgsklima. Im Jenna liegn de Temperaturen im Mittel bei -7 °C, im Sommer bei 26 °C. Andorra hod so guad wia koane Naturressuacen, neta Wossa und Granitschiefa san nennensweat. Neta 2% vum ned bebautn Land vo Andorra kau ma fia laundwiatschoftliche Zweck heanema. S' Fiastntum wor laung s' Schaufensta vo Eiropa fia Spanien, mittlaweile hams owa de Wirtschoftspolitik vaändan miassn. Departament d’Estadística (DE) (Memento des Originals [1] vom 10. Dezémber 2010 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.estadistica.ad Wikimedia-Atlas: Andorra – geografische und historische Koartn Commons: Andorra – Sammlung vo Buidl, Videos und Audiodateien Fremdnvakeasaumt von
Sidgeorgien (englisch: South Georgia) ist da Naum vu ana anzlnen Insl und gleichzeidig aa d'Bezeichnung vu da gleichnauming Inslgruppm, vu dera d'Insl Sidgeorgien wieda de greßte is. Des Gebiet wiad politisch im britischn Üwaseegebiet Sidgeorgien und de Sidlichn Sandwichinsln zuagrechnt, oba aa vu am aundan Laund, nämli Argentinien beaunsprucht. Des Inslgebiet is im Südatlantik, so ungefäa 1.400 km östli vu da Ostküstn vu Südamerika (Argentinien) bzw. vu de voaglogatn Falklandinseln gleng. Dea Teil vum Atlantik, in dem si Sidgeorgien findt, nennt ma aa Schottische See. Zum Inslgebiet Sidgeorgien rechnet ma de foigendn Inslgruppm und vaoanzltn Insln: d'Hauptinsl Sidgeorgien d'Gruppm vu de Pickersgillinsln d'Gruppm vu de Welcomeinseln d'Gruppm vu de Willisinseln d'Annenkov-Insl Bird Island d'Cooper-Insl de Föisausaummlungen Clerke Rocks und Shag Rocks (mit Black Rock) D'Hauptinsl Sidgeorgien is um de 160 Kilometa laung und bis zu 30 Kilometa broad und bringts damit auf a Flächn vu 3.756 km², wos üba 96 % vu da gsaumtn Laundflächn vu Sidgeorgien und de Südlichn Sandwichinsln (3.903 km²) ausmocht. An da Ostküstn vu da Insl findt ma mit Grytviken in Hauptoat vu Sidgeorgien, in dem oba netta da Marineoffizier Pat Lurcock, dem sei Frau lem und a poa Foascha am King Edward Point in da
Robert Booker Tio Huffman (* 1. März 1965 in Houston, Texas), bessa bekaunt ois Booker T bzw. King Booker is a amerikanischer Wrestler. Er hod jahrelang mid seim Bruada Lane Huffman (Stevie Ray) s' erfoigreiche Tag Team „Harlem Heat“ büdt und wor und is in WCW und bei da WWE mehrfacher Champion in vaschiedene Klassn. Zuletzt woa a da World Heavyweight Champion bei da WWE. Aba jez isa bei TNA.
In da Infoamationstheorie moant Redundanz, inwiaweit a Queijn iwaflissige Infoamation enthoit. A Infoamationseinheit is redundant, wammas weglossn ko, ohne dass Infoamation valorn geht. Wamma sejche Redundanzn identifiziat und entfeant redt ma vo Dedupliziarung. Redundant is des Stickl vora Nochricht, wo koan Infoamationsghoit hod, wei de gleiche Infoamation scho voahea implizit oda explizit in da Nochricht gemm worn is. A Kommunikation losst si mit Huife vo redundante Infoamationa fehlatolarant iwa an Infoamationskanoi realisiern, wei dodabei valorn gangane oda vafejschte Teilinfoamationa vum Empfänga ausm Kontext rekonstruiert wern kenna. Bei da Datnbankentwicklung und bei de Datnstruktuan vo Programme hoassts Redundanzn meglichst komplett vameidn. Da Grund is, dass sunscht zvui Speichablooz braucht wead und Inkonsistenzn auftretn kenna. Desweng zejht ma Redundanzn zua de Anomalien. Redundanzfreiheit guitt ois Grundprinzip in Datnbankn.
Vorlage:Infobox See/Wartung/NACHWEIS-FLÄCHEVorlage:Infobox See/Wartung/NACHWEIS-MAX-TIEFEVorlage:Infobox See/Wartung/SEELAENGE Da Traunsee is mid 191m da tiafste See vo Östareich und flächnmäßig nochn Neusiedlersee und an Attersee da drittgreßte vo Östareich und is oana vo de schenstn Oipnseen. Ea is um de 12 km laung und um de 3 km broad im Siidn bei Emsee fliast de Traun in Traunsee eine und bei Gmundn, 12 km weida wieda ausse. Insgesaumt gibts 4 Orte am See, des san Emsee, Traunkircha, Altmünsta und Gmundn. Foigende Fiisch gibts do: Barsch, Elritze, Hecht, Eiropäischa Aal, Reinanke, Seesaibling und Weißfiisch. Es gibt owa a vü Wossavegl am Traunsee: De bekauntestn san woi d' Schwäne - de wos a Marknzeichn vo Gmundn sand. De Rema ham an Lacus Felix (da glickliche See) gnennt. Da Traunsee is in an oidn Dokument ois Trunseo dawähnt woan. Tourismus Info Traunsee Traunsee-Marathon Traunseeschiffahrt Tauchen im Traunsee Dampfschiff Gisela
Fia Semmeknedl wean oidbachane Semmen in Scheim gschnittn, in Muich eigwoakt und zam mit am Oa, Zwiefe und Bädasui zu am Doag vararbat. Do draus wean na umara handgrouße Knedl draaht, de in hoassm owa ned kochadm Soizwossa gsiadd wean. Semmeknedl san a typische Beilog in da boarischn Kuchl, beispuisweis zuaram Schweinsbronn, zuaram Gulasch oda mid Schwammal in Rahmsoß. Fia gressde Knedl wean iwabliemne, koide Semmeknedl in Scheimm gschnittn und mid Oa in da Pfann oobrodn. Essigknedl macht ma aa aus koide, in Scheim gschnittne Semmeknedl, do weans mid Essig, Ej, Soiz, Pfeffa und Zwiefe wiara Salod oogmacht. Wann in an Knedldoag an no duachwoxana Speeg dazuakimmt, nacha redd ma vo Speegknedl oda aa Tirola Knedl. Speegknedl kemman in de Suppm oda wean ois Haptmoizeit mit Salod oda Sauakraut serviat. Wann stod Speeg Grammen (ausglossana Speck), dann sogtma Grammeknedl dazua. Da behmische Bruada vo de Semmeknedl is da Serviettnknedl. Da Untaschiad is haptsechle, dass de Serviettnknedl inara Serviettn odaram Gschiatiache kocht wern, und dass a guada Tei Mehj im Knedldoag drinad sei ko. A bsundere Art san nocha die Brezgnknedl, de wean wiad Semmeknedl gmacht, oba hoit mit oidbachane Brezn. So hoasst a berihmte Kabarettnumma vom Karl Valentin, wora da
A Mehjspeis hoasst ma Speisn mid an Hauffa Koinhydratn, wo de Haptzuatat in da Regl Mehj und Zugga san. Ois weidane Zuatatn findn se oft Oa, Budan, Muich, Obst und Aromastoffe wia Vanui. Es Wort Mehjspeis / Mööspais / Mölspais wird in Oidbayern und in Estaraeich a weng ondeascht braucht: In Esterraich gern ner fir Siaßspeisn und Kuachan, in Oidbayern owa aa fia ondere fleischlouse Speisn. De boarisch-estreichische Kuchl is bekannt fia Mehjspeisn, in Estareich zum Beispui fia Germknedl, Balatschinkn, Bofesn, Kaisaschmoarn und Rohrnudln (Wuchtln). Ludwig Zehetner: Bairisches Deutsch. Heinrich Hugendubel Verlag/edition vulpes, Kreuzlingen/München/Regensburg 2005, ISBN 3980702871
Da Fluach is a Art um sein Unmuat kund zum duan. A Fluach ko af an Kontrahentn gmünzt sa, oder owa oafach um se Luft zu mocha so daher gsagt wern. Fast de ganzn Fliach ko ma midananda kombinian. Dadras dagibt se a fast unendliche Ozoi vo Fliach. Des is a Sammlung vo Boarische Fliach. Boarische Fliach wern obgleit aus Begriff, wo religiöse Begriff blasphemisch um- oder abwertn (Sakrament, Sacklzement, Bluadsakra, Kreizgruzefix, Gruzefix, Zefix Sakra, Zefix, Fixn, Gruzetiakn, Gruzenesn, Kreizkruzebirnbaam und Hollastaudn etc.) da Gengseitn kerpaliche oda geistige Mängl zuaschreim (Grumenuckl, Grumenesn, Depp, bleda, Fetzenschädel, Hackfressn, Muhagl, Britschn, Simpe, Gloiffe, Scha niad wia a Oachkatzl wenns blitzt, glatzada Birndiab, Grischbal, Siach, Blunzn, Gsichtsbarackn, Kupferdachl, aufgstejda Mausdreck etc.) am Andan as Menschsei absprechan und (aa erfundne) Viechnama vagem (Bleda Hund, Drackada Hund, gschupfte Henna, Sauhund, Saukobf, Vochl, bleda, Scha niad wia a Oachkatzl (Schweibal) wenns blitzt, Hamme, Bluadicha Henabib, Saubreiss etc.) da Gengseitn persönlichkeitsrelevante Mängl zuaschreim (Dipfalscheißa, Britschn, Geizgrong, Gifthaferl, Sandla, Mausdoud, Glache, Brooz, Groskopfada, Depschedl, Mostschedl, Schiachbeacht, Gfris, Bradlgsicht, Dranlga, Saufjodl, Suam, Soachla, Drutschn, Doafmowet, Schwansgarasch, bluadige Hua, blede Goas, blede Kua, gschaichde Hen etc.) rassistisch san (Breiss, Piefke, Walsch, Saubreiss, Saubreiss, japanischa etc.), ausm Fäkalbereich kemman (Drack, Saudrack, Hosnscheissa,
S'Färöische is a Sproch de wos zu de Nordgermanischn oda Skandinawischn Sprochn kert. An nähan is min Isländischn und Norwegischn vawaundt, staummt owa direkt neta vom Oidnordischn o. Es wird af de Färöer an Nordatlantik gredd und is midanaud mid Dänisch Omtssproch af de Färöer. Af de Sprechazoi bezong is Färöisch, de Sproch in der de meran Biachen im Joa erscheinan.
Vorlage:Infobox Staat/Wartung/NAME-DEUTSCH Vorlage:Infobox Staat/Wartung/BILD-WAPPEN-BREITE D'Färöer, oda d'Färöer-Insln (färöisch: Føroyar, dänisch: Færøerne) han an Inslgruppn an Nordatlantik mid da Haptstod Tórshavn. Mid oana Ausnaum han olle 18 Insln oiwei bewohnt. Aumtssprochn han s'Färöische und s'Dänische. D'Färöer han midanaud mid Grealand "gleichbrechtigte Nation innahoib vom denischn Kinireich", des hoasst das seit 1948 scho so guad wia autonom han und haum min Løgting oas vo de oidan Parlamente ada gonzn Wöd. Da Regierungschef is da Jóannes Eidesgaard. De wichtigstn Zweige han d'Fischarei und da Tourismus. Bekaunnt hans ah nu fia eanane Schof. D'Katrin Olsen hoze 2007 im Rudan ibahapt ois da easchte Mensch vo de Färöer via d'olympische Spui qualifiziad. Da Fuaßboi is 1990 bekaunnt woan, wia d'Färöer Östareich mid 1:0 gschlong haum Commons: Føroyar – Oibum mit Buidl, Videos und Audiodateien Official site Official tourist site Flick photo set http://www.mfa.fo/Default.aspx?ID=11697 Matrikul.fo
De oide Herzogsstod Burghausn is de greßte Stod im Landkroas Oidäding. Burghausn liegt an da Soizach und da Grenz zu Östareich, de ihr in frühere Zeitn durch Handl zu Woistand vohoifa hot. Übaregional is Burghausn duach sei Buag, de mid 1051 Meta de lengste in da Wäid is, de Wacker Chemie AG und de gleichnamige Fuaßboimannschaft bekannt. Burgkirchen an da Alz Haiming Hochburg-Ach (Oberöstareich) Mehring (Bayern) Sankt Radegund (Oberöstareich) Fia de Stod Burghausn san 33 amtlich benannte Gmoateile ausgwiesen: Burghausn is vamutlich zwischn dem 6. und 8. Joahundat am Flussufa vo da Soizach ois Zollstätte unta da Buag entstandn, de bis zum spadn Middloita zua längsten Buaganlage vo Eiropa erweitert worn is. Grabungen vo da letztn Joa auf 'm Buagglände bringan allerdings nem keltischen Fibelteilen und remischen Münzn aa Funde aus da Mittleren Bronzezeit (in ebba 16. Joahundat v. Kr.) zu Tage, was auf a weit friahere Besiedlung hiweisn kunnt. Im Joa 1025 ­wead Burghausn easchtmois urkundlich ois Reichsguat erwähnt. Da spadere Kaiser Konrad II. setzt de Grafn vo Burghausn zua Vawaltung vom Fiskalguat ei.­ Im Joa 1164 nimmt Herzog Heinrich da Löwe de Burg in sein Besitz. Nach da Burg (1180) kommt 1229 de scho stodähnliche Doisiedlung in den